cyanic-selkie/wikianc huggingface dataset:
รัฐบาลกลางสหรัฐ
ประธานาธิบดี
ฝ่ายบริหารประกอบด้วย ประธานาธิบดีแห่งสหรัฐอเมริกา (President of the United States) และบุคคลอื่น ๆ ซึ่งได้รับมอบอำนาจประธานาธิบดี ประธานาธิบเป็นทั้งประมุขแห่งรัฐและหัวหน้ารัฐบาล รวมถึงจอมทัพ และหัวหน้าทูต ตามรัฐธรรมูญประธานาธิบดีต้อง "ดูแลให้การปฏิบัติตามกฎหมายเป็นไปอย่างซื่อสัตย์" และ "สงวน ป้องกัน และพิทักษ์รัฐธรรมนูญ" ประธานาธิบดีเป็นประธานฝ่ายบริหารของรัฐบาลกลาง ซึ่งเป็นองค์การที่ประกอบด้วยบุคคลราว 5 ล้านคน ในจำนวนนี้เป็นทหารประจำการราวหนึ่งล้านคน และเจ้าพนักงานไปรษณีย์อีกกว่า 600,000 คน
ประธานาธิบดีอาจลงนามในร่างกฎหมายที่ได้รัฐสภาให้ความเห็นชอบเพื่อให้ร่างนั้นเป็นกฎหมาย หรือจะยับยั้งร่างนั้นก็ได้อันจะส่งผลให้ร่างนั้นตกไป เว้นแต่รัฐสภา โดยคะแนนเสียงสองในสามของสมาชิกทั้งสองสภา จะมีมติคัดค้านการยับยั้ง ประธานาธิบดีฝ่ายเดียวยังอาจลงนามในสนธิสัญญากับต่างประเทศ แต่การให้สัตยาบันแก่สนธิสัญญานั้นจำต้องได้รับความเห็นชอบของวุฒิสภาด้วยคะแนนเสียงสองในสามของสมาชิก ประธานาธิบดีอาจถูกขับออกจากตำแหน่งด้วยคะแนนเสียงข้างมากของสภาผู้แทนราษฎร และพ้นจากตำแหน่งด่วยคะแนนเสียงสองในสามของสมาชิกวุฒิสภา ด้วยข้อกล่าวหาว่าเป็น "กบฏ รับสินบน หรือความผิดอาญาอย่างอื่นทั้งอุกฉกรรจ์และลหุโทษ" ประธานาธิบดีไม่มีอำนาจยุบรัฐสภาหรือสั่งให้เลือกตั้งเป็นกรณีพิเศษ แต่มีอำนาจอภัยโทษหรือปล่อยบุคคลซึ่งถูกพิพากษาว่ามความผิดต่อรัฐบาลกลาง (เว้นแต่กรณีขับออกจากตำแหน่ง) ตรารัฐกำหนด และแต่งตั้งตุลาการศาลสูงสุดกับตุลาการส่วนกลาง (โดยได้รับความยินยอมของวุฒิสภา)
รองประธานาธิบดี
รองประธานาธิบดีแห่งสหรัฐอเมริกา (Vice President of the United States) เป็นข้าราชการฝ่ายบริหารซึ่งตามตำแหน่งแล้วถือว่าสูงสุดเป็นอันดับที่สองในรัฐบาล ในฐานะที่เป็นบุคคลแรกที่จะสืบตำแหน่งประธานาธิบดี รองประธานาธิบดีจะขึ้นเป็นประธานาธิบดีต่อเมื่อประธานาธิบดีตาย ลาออก หรือถูกถอดจากตำแหน่ง ในประวัติศาสตร์สหรัฐอเมริกาเกิดเหตุการณ์นี้แล้ว 9 ครั้ง อนึ่ง ตามความในรัฐธรรมนูญ รองประธานาธิบดีเป็นประธานวุฒิสภา ด้วยบทบาทนี้ เขาจึงเป็นผู้นำของวุฒิสภา และในฐานดังกล่าว รองประธานาบธิดีจะออกเสียงลงคะแนนในวุฒิสภาได้เฉพาะเพื่อเป็นเสียงชี้ขาดเมื่อคะแนนเสียงเท่ากัน ตามรัฐธรรมนูญแก้ไขเพิ่มเติมฉบับที่สิบสอง รองประธานาธิบดีเป็นประธานที่ประชุมร่วมกันของรัฐสภาเพื่อนับคะแนนการเลือกตั้งของคณะผู้เลือกตั้ง แม้ว่าตามรัฐธรรมนูญแล้ว อำนาจหน้าที่ของรองประธานาธิบดีจะเกี่ยวข้องกับการเป็นประธานวุฒิสภา นอกเหนือไปจากการสืบตำแหน่งประธานาธิบดี แต่ปัจจุบันมักมองกันว่า รองประธานาธิบดีเป็นสมาชิกฝ่ายบริหารของรัฐบาลกลาง และเนื่องจากรัฐธรรมนูญไม่ได้กำหนดให้ตำแหน่งนี้อยู่ฝ่ายไหนโดยเฉพาะ นักวิชาการจึงถกเถียงกันว่า ควรอยู่ในฝ่ายบริการ ฝ่ายนิติบัญญัติ หรือทั้งสองฝ่าย
นกโนรี
นกโนรี เป็นสกุลของนกปากขอสกุลหนึ่ง ใช้ชื่อสกุลว่า Lorius จัดเป็นนกขนาดกลางในอันดับนี้ มีความยาวจากจะงอยปากจรดปลายหาง 30 เซนติเมตร หางสั้น
พบกระจายพันธุ์ในแถบประเทศอินโดนีเซีย หมู่เกาะโมลุกกะ ปาปัวนิวกินี และหมู่เกาะโซโลมอน ลำตัวสีสดใสต่างกันไปตามชนิด เช่น แดงเข้มไปหมดทั้งตัว ยกเว้นปลายปีก ปาก และนิ้ว เป็นต้น
มีอุปนิสัยปกติจะอาศัยอยู่อย่างโดดเดี่ยว เว้นแต่ว่าเมื่อจับคู่แล้วจึงไม่แยกห่างจากกัน มีบ้างในบางครั้งจะอยู่รวมกันเป็นฝูงราว 4-6 ตัว ชอบบินสูงเหนือยอดไม้ ไม่ส่งเสียงร้องในขณะบินเหมือนนกชนิดอื่นในอันดับเดียวกัน อาหารหลักคือ ผลไม้สุกที่มีรสหวาน โดยมีตอนปลายของลิ้นก็ตรงที่ลิ้นที่ม้วนเป็นหลอดได้ สำหรับดูดกินน้ำหวานจากดอกไม้ และมีหนอนหรือแมลงเป็นอาหารเสริม โดยปกติแล้วจะวางไข่ครั้งละไม่เกิน 2 ฟองเท่านั้น
นกโนรีก็เหมือนนกชนิดอื่นในอันดับนี้ คือ นิยมเลี้ยงเป็นสัตว์เลี้ยง ในประเทศไทยเชื่อว่ามีผู้นำเข้ามาเลี้ยงตั้งแต่สมัยกรุงศรีอยุธยา แต่ไม่สามารถที่จะฝึกหัดให้เลียนเสียงมนุษย์ได้เหมือนนกชนิดอื่น
การจำแนก
แบ่งได้ทั้งหมด 6 ชนิด และชนิดย่อยต่าง ๆ ดังนี้
สกุล Lorius Vigors 1825
Theater
theater หรือ theatre อาจหมายถึง
โปลิตบูโรที่ 11 แห่งพรรคประชาชนปฏิวัติลาว
โปลิตบูโรที่ 11 แห่งพรรคประชาชนปฏิวัติลาว เป็นกลุ่มผู้ได้รับการคัดเลือกในการประชุมเต็มคณะครั้งแรกของคณะกรรมการศูนย์กลาง ชุดที่ 11 ทันทีหลังแต่งตั้งคณะกรรมการกลางที่ 11 ใน ค.ศ. 2021
บรรณานุกรม
บทความและวารสาร:
เจ้าหญิงอัมพิกา
อัมพิกา (अम्‍बिका) ธิดาของราชาแคว้นกาสี น้องสาวของอัมพา และมีน้องสาวชื่อ อัมพาลิกา เมื่อถึงพิธี สยุมพรให้เจ้าชายต่างๆมาเลือกคู่ ภีษมะ แห่งหัสตินาปุระนคร ต้องการให้องค์หญิงทั้งสามเป็นชายาของ วิจิตรวีรยะ น้องชายต่างมารดา แต่อัมพานั้นขอความเป็นอิสระนางจึงทูลลากลับไปก็เหลือแค่แต่ อัมพิกาและอัมพาลิกา แต่แต่งงานได้คืนเดียว วิจิตรวีรยะก็สิ้นพระชนม์ ด้วยเหตุนี้ นางสัตยวดี มารดาของ จิตรวีรยะ ต้องให้ฤๅษีวยาส ลูกของนางที่เกิดจาก ฤๅษีปราศร มาทำนิโยคกับนางเพื่อให้มีบุตรสืบสกุลต่อไป แต่นางเกรงกลัวหน้าตาของฤๅษีวยาส และกลิ่นเหม็นจึงปิดตาตลอดการนิโยค ส่งผลให้ธฤตราษฎร์ ลูกของอัมพิกาตาบอด
ราซินเดซันตันเดร์
ราซินเดซันตันเดร์ (Racing de Santander) เป็นสโมสรฟุตบอลสเปน ตั้งอยู่ที่เมืองซันตันเดร์ ก่อตั้งในปี ค.ศ. 1913 ปัจจุบันเล่นอยู่ในลาลิกา โดยมีสนามกีฬาเหย้าที่เอลซาร์ดิเนโร มีความจุสนาม 22,400 ที่นั่ง
ผลงาน
! Season ! ! Pos. ! Pl. ! W ! D ! L ! GS ! GA ! P ! โกปาเดลเรย์ !Notes
ผลงานในระดับยุโรป
UEFA Europa League:
ข้อ 231 ของสนธิสัญญาแวร์ซาย
ข้อ 231 ของสนธิสัญญาแวร์ซาย (Article 231 of the Treaty of Versailles) หรือมักเรียกกันว่า ข้อกำหนดความรับผิดในอาชญากรรมสงคราม (War Guilt Clause) เป็นข้อแรกในภาค 8 ค่าปฏิกรรมสงคราม (Part VIII: Reparations) แห่งสนธิสัญญาแวร์ซาย ซึ่งข้อ 231 นี้มิได้ตั้งหัวเรื่องไว้ แต่มักเรียกกันอย่างนั้นตามกระแสวิพากษ์วิจารณ์ที่มีในภายหลัง
ข้อบท
รัฐบาลฝ่ายพันธมิตรและชาติสมทบยืนยันว่า และเยอรมนียอมรับว่า เยอรมนีและพันธมิตรของเยอรมนีต้องรับผิดชอบในอันที่ได้ก่อความสูญเสียและความเสียหายแก่รัฐบาลฝ่ายพันธมิตรและชาติสมทบตลอดจนชนชาติของฝ่ายเหล่านั้น เนื่องจากเยอรมนีและพันธมิตรของเยอรมนีได้กระทำสงครามแก่ฝ่ายเหล่านั้นด้วยการรุกราน
ความสำคัญ
ข้อ 231 ซึ่งกำหนดให้เยอรมันต้องรับผิดชอบเพื่อความเสียหายทั้งหลายอันเกิดขึ้นเพราะสงครามโลกครั้งที่หนึ่งนั้น เป็นเครื่องนำพาให้ข้ออื่น ๆ ที่เหลือในภาค 8 (ข้อ 223 ถึง 247) ซึ่งกำหนดให้เยอรมนีมีพันธกรณีต่าง ๆ ว่าด้วยค่าปฏิกรรมสงคราม กลายเป็นชอบด้วยเหตุผลไป ข้อ 223 ถึง 247
สหราชอาณาจักรและฝรั่งเศสมีบทบาทสำคัญในการรวบรวมและเขียนข้อบทดังกล่าวขึ้น ในขณะที่สหรัฐอเมริกามีบทบาทน้อยกว่า ส่วนใหญ่เนื่องจากหลักการ "สันติภาพโดยปราศจากชัยชนะ" ของประธานาธิบดีวูดโรว์ วิลสัน
เพราะข้อ 231 โทษเยอรมนีอย่างหนัีกว่าเป็นต้นเหตุแห่งสงคราม ข้อนี้จึงชื่อว่าเป็นปัจจัยอันนำพาให้ลัทธิสังคมชาตินิยม หรือลัทธินาซี ในเยอรมนี ได้เถลิงอำนาจ แต่อย่างน้อยนักประวัติศาสตร์คนหนึ่ง คือ มาร์กาเร็ต แม็กมิลแลน (Margaret MacMillan) วิพากษ์ว่า ความคิดความจดจำที่มีกันมายาวนานข้อนี้นั้นเลื่อนลอยอย่างแท้จริง
กีฬาสเกตบอร์ดในโอลิมปิกฤดูร้อน 2024
การแข่งขันกีฬาสเกตบอร์ดในโอลิมปิกฤดูร้อน 2024 มีกำหนดจัดแข่งขันตั้งแต่วันที่ 27 กรกฎาคมถึง 7 สิงหาคม ค.ศ. 2024 ที่ปลัสเดอลากงกอร์ด ซึ่งเป็นการแข่งขันครั้งที่สองในโอลิมปิกฤดูร้อนนับตั้งแต่เปิดตัวกีฬาชนิดนี้อย่างเป็นทางการเมื่อสามปีก่อนหน้านี้ในโตเกียว 2020 ด้วยการแสดงความสามารถของเยาวชนและระดับการแข่งขันที่เพิ่มขึ้นอย่างต่อเนื่อง ในปารีส 2024 จะได้เห็นนักสเกตบอร์ดจำนวนมากขึ้นแข่งขันกันใน 4 รายการ (สตรีทและพาร์กสำหรับทั้งผู้ชายและผู้หญิง) ในขณะที่จำนวนนักกีฬาเพิ่มจาก 80 คนในโตเกียวเป็น 88 คน
ไนโรบี
ไนโรบี (Nairobi) เป็นเมืองหลวงและเมืองใหญ่สุดของประเทศเคนยา ชื่อนครมาจากวลีภาษามาไซว่า Enkare Nairobi แปลว่า "สถานที่แห่งน้ำเย็น" ซึ่งสื่อถึงแม่น้ำไนโรบีที่ไหลผ่านนครนี้ เขตนครมีประชากร 4,397,073 คนตามสำมะโน ค.ศ. 2019 ส่วนเขตมหานครคาดการณ์ว่ามีประชากรใน ค.ศ. 2022 ที่ 10.8 ล้านคน
ไนโรบีก่อตั้งใน ค.ศ. 1899 โดยเจ้าหน้าที่อาณานิคมในบริติชอีสต์แอฟริกา ทำหน้าที่เป็นโรงเก็บรถไฟบนทางรถไฟสายยูกันดา - เคนยา เมืงนี้เติบโตอย่างรวดเร็วจนเป็นเมืองหลวงเคนยาแทนที่โมมบาซาใน ค.ศ. 1907 หลังเป็นเอกราชใน ค.ศ. 1963 ไนโรบีจึงกลายเป็นเมืองหลสงของสาธารณรัฐเคนยา ในสมัยอาณานิคม นครนี้เป็นศุนย์กลางอุตสาหกรรมกาแฟ, ชา และsisalของอาณานิคม
เมืองพี่น้อง
ไนโรบีเป็นเมืองพี่น้องกับเมืองดังนี้:
ควอนตัส
จุดหมายปลายทาง
ควอนตัสบินไปยังจุดหมายปลายทาง 85 แห่งทั่วแอฟริกา อเมริกา เอเชีย ยุโรป และโอเชียเนีย
พันธมิตรทางการบิน
ควอนตัสเป็นหนึ่งในสมาชิกของวันเวิลด์ และมีพันธมิตรทางการบินกับสายการบินดังต่อไปนี้:
ฝูงบิน
ณ เดือนกุมภาพันธ์ ค.ศ. 2022 ฝูงบินของควอนตัสมีดังนี้:
วัดไชยศรี
วัดไชยศรี เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสาวะถี อำเภอเมืองขอนแก่น จังหวัดขอนแก่น มีเนื้อที่ทั้งสิ้นประมาณ 8 ไร่เศษ
วัดไชยศรีตั้งวัดเมื่อ พ.ศ. 2408 ได้รับพระราชทานวิสุงคามสีมาเมื่อ พ.ศ. 2460 สิมของวัด กรมศิลปากรได้ประกาศขึ้นทะเบียนและกำหนดเขตที่ดินโบราณสถานสิมวัดไชยศรี (อุโบสถ) ตามประกาศในราชกิจจานุเบกษา เล่ม 118 ตอนพิเศษ 127 ง วันที่ 21 ธันวาคม พ.ศ. 2544
สิมคงสร้างประมาณ พ.ศ. 2443 โดยมีหลวงปู่อ่อนสา เจ้าอาวาสรูปแรกเป็นผู้ออกแบบและพาญาติโยมสร้างขึ้น รูปแบบดั้งเดิมเป็นสิมทึบพื้นบ้าน ฐานสูงมีมุขหน้าฐานเจาะเป็นช่องสี่เหลี่ยมผืนผ้าซ้อนเหลี่ยมกัน 3 ชั้น ตลอดแนวทั้ง 4 ด้าน บันไดทำเป็นรูปม้ายืนปูนปั้น ผนังด้านหน้ามุขตกแต่งเจาะเป็นช่องซุ้มโค้งแทนหน้าต่าง แต่ปัจจุบันรื้อผนังด้านนี้ออกแล้วเพื่อขยายทำบันไดนาค (พ.ศ. 2525) หลังคาทรงจั่วมีปีกนกทั้ง 4 ด้านกำแพงแก้วทำเป็นรั้วไม้ระแนงโปร่งล้อมรอบสิม ภายในสิมมีฮูปแต้ม (จิตรกรรมฝาผนัง) เป็นการเขียนภาพอดีตพระพุทธเจ้า เรื่องพระเวสสันดรชาดก สินไซ (สังข์ศิลป์ชัย) ภาพเทพ บุคคลและสัตว์ต่าง ๆ ซึ่งด้านในห้ามสุภาพสตรีเข้า ส่วนผนังด้านนอกเป็นการเขียนภาพนรกเจ็ดขุม เรื่องพระเวสสันดรชาดก สินไซ และภาพทหารยืนเฝ้าประตู
เคโงะ ฮิงาชิ
เคโงะ ฮิงาชิ เกิดวันที่ 20 กรกฎาคม ค.ศ. 1990 ที่คิตะกีวชู เป็นนักฟุตบอลชาวญี่ปุ่น ปัจจุบันเล่นในสังกัดทีมโออิตะ ตรีนิตะ และเป็นผู้ทำคะแนนชนะทีมชาติไทยในการแข่งขันฟุตบอลในเอเชียนเกมส์ 2010 ด้วยคะแนน 1 ประตูต่อ 0 เมื่อวันที่ 19 พฤศจิกายน ค.ศ. 2010 ที่สนามหวงผู่ เมืองกว่างโจว ประเทศจีน
ฟุตบอลสโมสรกับสถานะในสายอาชีพ
Updated to 4 January 2021.
โอสตัล
โอสตัล (hostal) เป็นที่พักประเภทหนึ่ง ส่วนใหญ่พบในสเปนและประเทศในทวีปอเมริกาที่พูดภาษาสเปน โอสตัลมักมีค่าเข้าพักถูกกว่าโรงแรม โดยทั่วไปจะมีบาร์ ร้านอาหาร หรือร้านอาหารบริการตัวเองที่ขายเครื่องดื่มและอาหารแก่แขกและคนในท้องถิ่น
โดยทั่วไปที่พักประเภทโอสตัลมักจะมีห้องนอนส่วนตัว และบางครั้งมีห้องพักว่างให้เช่าทั้งแบบระยะสั้นและระยะยาว ปกติจะมีเครื่องนอนและผ้าเช็ดตัวให้ เว้นแต่จะเป็นการให้เช่าห้องพักอาศัยระยะยาว ในกรณีนี้จะถือว่าแขกเป็นผู้พำนักและจะไม่ได้รับการทำความสะอาดห้องและบริการอื่น ๆ บ่อยครั้งแขกต้องใช้ห้องน้ำส่วนกลาง แต่ห้องพักในโอสตัลหลายแห่งก็มีห้องน้ำในตัวไว้บริการ
โอสตัลพบได้ทั่วไปในสเปนและยังพบได้ในเม็กซิโก อเมริกากลาง อเมริกาใต้ และแคลิฟอร์เนีย โดยมีการบริหารจัดการในลักษณะธุรกิจอิสระของครอบครัวและมีส่วนร่วมอย่างเข้มแข็งกับชุมชนท้องถิ่น
ประเทศแอลจีเรีย
แอลจีเรีย (Algeria; الجزائر) หรือชื่อทางการคือ สาธารณรัฐประชาธิปไตยประชาชนแอลจีเรีย (People's Democratic Republic of Algeria; الجمهورية الجزائرية الديمقراطية الشّعبية) เป็นประเทศในแอฟริกาเหนือ และเป็นประเทศที่ใหญ่ที่สุดในทวีปแอฟริกา หลังจากประเทศซูดานใต้ แยกออกจากประเทศซูดานมีอาณาเขตทางตะวันออกเฉียงเหนือจรดประเทศตูนิเซีย ทางตะวันออกจรดประเทศลิเบีย ทางตะวันออกเฉียงใต้จรดประเทศไนเจอร์ ทางตะวันตกเฉียงใต้จรดประเทศมาลีและประเทศมอริเตเนีย และทางตะวันตกจรดประเทศโมร็อกโก รวมถึงหลายกิโลเมตรของพื้นที่ที่ยึดครองมาได้บางส่วน คือ เวสเทิร์นสะฮารา
โอสตัล
โอสตัลเรซิเดนเซีย (hostal-residencia) มีลักษณะเช่นเดียวกับโอสตัล แต่โดยทั่วไปจะไม่มีร้านอาหารบริการตัวเองหรือพื้นที่ที่แขกสามารถซื้อและรับประทานอาหารได้
ประเทศแอลจีเรีย
ประเทศแอลจีเรียมีประธานาธิบดีเป็นประมุขแห่งรัฐ โดยรัฐธรรมนูญ ได้นิยามไว้ว่าแอลจีเรียเป็นประเทศ อิสลาม อาหรับ และอะมาซิก (เบอร์เบอร์) ชื่อประเทศแอลจีเรีย (Algeria) มาจากชื่อเมืองหลวงแอลเจียร์ ซึ่งมาจากคำภาษาอาหรับว่า อัลญะซาอิร (al-jazā’ir)  ซึ่งแปลว่า "หมู่เกาะ" หมายถึงเกาะ 4 เกาะ ที่อยู่นอกชายฝั่งของเมือง ก่อนกลายเป็นส่วนหนึ่งของแผ่นดินใหญ่เมื่อปี พ.ศ. 2068
โอสตัล
ความแตกต่างจาก ฮ็อสเทิล
แม้ว่าคำ โอสตัล (hostal) จะคล้ายกับคำ ฮ็อสเทิล (hostel) ในภาษาอังกฤษ แต่คำสองคำนี้มีความหมายสื่อถึงที่พักแรมต่างชนิดกัน ฮ็อสเทิล (หรือ หอพักสงเคราะห์) หมายถึงที่พักแรมที่ผู้เข้าพักต้องใช้สิ่งอำนวยความสะดวกร่วมกันซึ่งโดยทั่วไปอยู่ในหอนอน ในขณะที่ โอสตัล หมายถึงที่พักแรมที่ดำเนินกิจการโดยครอบครัว พบได้ทั่วไปในสเปนและประเทศที่พูดภาษาสเปนอีกไม่กี่แห่ง
ในเม็กซิโก โอสตัล เป็นเพียงคำเรียกในภาษาสเปนของ ฮ็อสเทิล กล่าวคือ ที่พักแบบโรงแรมราคาถูกที่ปกติจะมีหอนอนรวมกันหนึ่งหรือสองห้องพร้อมเตียงสองชั้น เหมาะสำหรับนักท่องเที่ยวสะพายเป้ วัยรุ่น และผู้ที่มีงบสำหรับที่พักน้อย อย่างไรก็ตาม โรงแรมทั่วไปบางแห่งจะเพิ่มคำ โอสตัล ไว้ในชื่อโรงแรมด้วยเพื่อดึงดูดลูกค้า
ประเทศแอลจีเรีย
ประวัติศาสตร์
ปัญหาทางเศรษฐกิจเป็นเหตุให้ประชาชนก่อการจลาจลเมื่อ พ.ศ. 2531 รัฐบาลปราบปรามด้วยความรุนแรงจนมีผู้เสียชีวิตไป 500 คน พ.ศ. 2532 แอลจีเรียประกาศใช้รัฐธรรมนูญฉบับใหม่ที่ให้สิทธิเสรีภาพแก่ประชาชนมากขึ้น
โอสตัล
ความแตกต่างจาก ฮ็อสเทิล
โอสตัลได้รับการจัดประเภทจากหนึ่งถึงสามดาว ต่างจากฮ็อสเทิลซึ่งไม่ได้รับการจัดประเภทตามระดับดาว และต่างจากโรงแรมซึ่งได้รับการจัดประเภทจากหนึ่งถึงห้าดาว
ประเทศแอลจีเรีย
ประวัติศาสตร์
ในปี​ ​พ.ศ. ​2562​ ​เกิดการประท้วงประธานาธิบดี​วัย 82 ปี​ ครั้งใหญ่ มีผู้เสียชีวิตรายเดียวจากโรคหัวใจล้มเหลว
ประชากร
ประชากรส่วนใหญ่ เป็นกลุ่มชาติพันธุ์ที่พูดภาษาอาหรับ ชนกลุ่มน้อยที่มีจำนวนมากที่สุด คือ ชาวเบอร์เบอร์ ภาษาในประเทศแอลจีเรีย มีภาษาอาหรับ เป็นภาษาราชการ ภาษาอื่นได้แก่ ภาษาฝรั่งเศส ภาษาเบอร์เบอร์ ศาสนาอิสลาม เป็นศาสนาประจำชาติ มีศาสนาคริสต์และอื่น ๆ ในสัดส่วนน้อย
ม็อด (วิถีชีวิต)
ม็อด (Mod) มาจากคำว่า Modernism (สมัยใหม่นิยม) เป็นวัฒนธรรมการใช้ชีวิตของวัยรุ่นที่เกิดขึ้นในกรุงลอนดอน ประเทศอังกฤษ ในยุค 50
ม็อด เรียกว่าเป็นวัฒนธรรมของคนกลุ่มหนึ่ง (วัฒนธรรมย่อย หรือ Subculture) ที่มีฐานะเป็นชนชั้นกลาง ประกอบด้วยคนหนุ่มสาวเป็นหลัก ทั้งคนทำงานระดับมันสมองและระดับปฏิบัติงาน รูปแบบชีวิตในสังคมก็จะเป็นลักษณะคนเมืองที่ใช้ชีวิตกลางคืน โดยคนกลุ่มนี้จะเป็นกลุ่มคนที่นิยมแฟชั่นและดนตรีมาก
แรกเริ่มเดิมที ม็อด ถูกใช้เรียกกลุ่มแฟนเพลงโมเดิร์นแจ๊ส ต่อมาคนกลุ่มนี้ก็เริ่มที่จะแต่งตัวและมีรูปแบบการใช้ชีวิตที่เป็นเอกลักษณ์มากขึ้น ในราวปี ค.ศ. 1960 วิถีการดำเนินชีวิตแบบหนุ่มสาวผู้มั่งคั่งได้เกิดขึ้นในอังกฤษ ซึ่งเป็นช่วงเดียวกันกับยุคเริ่มต้นของการปฏิวัติทางเศรษฐกิจและสังคมในตอนแรก ด้วยภาวะเศรษฐกิจที่มั่นคงและมีงานให้เลือกทำมากมาย ทำให้คนรุ่นหนุ่มสาว มีรายได้มากพอ จนต่อมาได้เกิดคนยุคใหม่ที่สามารถก่อให้เกิดความเปลี่ยนแปลงในสื่อหลายสาขาที่คนเหล่านั้นเข้าไปทำงาน
แฟชั้นที่ ม็อด นิยมใส่ก็เช่นพวกสูท โดยจะเป็นเสื้อสูทคล้ายแจ็คเก็ตที่มักทำด้วยขนกระต่าย ซึ่งโดยรวมแล้วลักษณะการแต่งกายจะไปในแนวแฟชั่นสมัยใหม่แบบอิตาลี
สำหรับการแต่งตัวแบบสบาย ๆ แล้ว กลุ่มม็อด จะสวมกางเกงขาตรงเกือบรัดรูป เสื้อโปโล เช่นของ Fred Perry และ Ben Sherman ไว้ทรงผมสไตล์ฝรั่งเศส ส่วนสาวๆ จะใส่เสื้อคลุมหนังสีดำแบบสปอร์ต กระโปรงสั้นรัดรูป หรือ กางเกงรัดรูป และ รองเท้าบู๊ต นอกจากนี้แล้ว เสื้อโค้ดยี่ห้อ Parkas ที่พวกเขาชอบใส่ขี่เล่น Scooter ก็ยังเป็นที่รู้จักกันมาก (เสื้อคลุมตัวใหญ่พร้อมหมวก) ซึ่งเสื้อโค้ดตัวหนักนี้นอกจากเป็นเครื่องบ่งบอกความเป็นชาวม็อด ของพวกเขาแล้ว ยังช่วยป้องกันความหนาวเย็นขณะขี่สกูตเตอร์
การแต่งหน้าของสาว ๆ ม็อดจะเน้นที่ดวงตา โดยเขียนขอบตาและปัดขนตาสีดำ ทรงผมเป็นมันวาวและทำให้ดูพองๆ หนาๆ โดยการยีผมและประโคมเจลแต่งผมเพื่อให้ผมอยู่ทรง บุคลิกสาวๆ จะดูคล่องแคล่วและดูเหมือนผู้ชาย ซึ่งแตกต่างอย่างมากกับแฟชั่นของผู้หญิงในยุคนั้น ต่อมาชาวม็อด ก็นิยมใส่เสื้อผ้าที่มีชีวิตชีวาและเป็นตัวของตัวเองมากขึ้น
ม็อดนิยมที่จะใช้สกูตเตอร์ เป็นยานพาหนะ โดยเฉพาะที่ผลิตจากอิตาลี่ ยี่ห้อ เวสป้า หรือ Lambretta ซึ่งออกแบบให้เหมาะสมกับการขับขี่ในเมือง ด้วยแบบรถที่ดูเรียบๆ แต่มีสีสันเป็นประกาย และท่านั่งขับขี่ที่ตัวตั้งตรง เป็นเสน่ห์ที่ทำให้ชาว Mod เห็นว่าเข้ากันได้กับสไตล์ของพวกเขา พวกเขาจะตกแต่ง Scooter ด้วยกระจกและไฟจำนวนมาก โดยส่วนมากไม่ได้ใช้ไฟและกระจกเหล่านั้น
ดนตรีที่ชาวม็อดนิยมจะเป็นแนว โมเดิร์นแจ๊ส และ อาร์แอนด์บี หลังจากนั้นเมื่อกลุ่มชาว Mod ขยายใหญ่ขึ้น ก็มีการขยับขยายแนวเพลงไปเป็นเพลง โซล (แนวดนตรี), สกา, และ Bluebeat ด้วย ทำให้เกิดวงดนตรีดังๆหลายต่อหลายวงที่กลายมาเป็นวงระดับตำนาน อาทิเช่น The Who, The Kinks, The Small Faces และ The Jam
Mod ชื่นชอบในศิลปะสมัยใหม่ และมีสถานที่ที่ใช้รวมตัวกันบ่อยๆ เป็นพวกไนท์คลับ ยกตัวอย่างเช่น The Scene หรือ The Flamingo ในลอนดอน หรือจะเป็น Twisted Wheel Club ใน Manchester เพื่อที่จะโชว์เอกลักษณ์ที่กล่าวมา
การเสพยาเป็นเรื่องปกติของชาวม็อด โดยเฉพาะแอมเฟตามีน ยาเหล่านี้เข้ากันได้กับวิถีชีวิตของพวกเขา โดยทำให้พวกเขาทำอะไรๆ ได้นานขึ้น เช่น เต้นรำ สังสรรค์ หรือ ขี่ Scooter ยา Purple Hearts หรือ Blues ทำให้หนุ่มสาวชาวม็อด ทำงานได้ทั้งวันและยังมีแรงพอที่จะออกไปสนุกสนานยามค่ำคืนจนเกือบรุ่งเช้า ส่วนวันรุ่งขึ้นพวกเขาก็จะใช้เวลางานในที่ทำงานสำหรับการพักฟื้น ชาวม็อดถูกมองว่าชอบทำสิ่งที่คนรุ่นก่อนไม่เคยได้ทำหรือสัมผัส สำหรับคนบางกลุ่มแล้วพฤติกรรมนี้ดูเหมือนขาดความรับผิดชอบ สุดโต่ง และ คุกคาม
การกระทบกระทั่งกันระหว่างสองกลุ่มนี้เกิดขึ้นเป็นประจำเมื่อชาว Rockers ขี่จักรยานยนต์เข้ามาในเมือง ดังเช่นเหตุการณ์ที่ยังเป็นที่จดจำที่เกิดขึ้นในเมือง Brighton ในปี ค.ศ. 1994 ในเหตุการณ์นั้นตำรวจได้เข้าจับกุมผู้ก่อเหตุ ในขณะที่สื่อต่างๆ ได้โหมประโคมข่าวกันอย่างกว้างขวาง สร้างความสลดใจให้แก่ผู้คนที่ได้อ่านหัวข้อข่าวและรูปภาพเหตุการณ์ในหนังสือพิมพ์ ถึงแม้ว่าผู้คนในสังคมจะวิตกเรื่องที่หนุ่มสาวออกนอกลู่นอกทางอยู่นอกเหนือ การควบคุม แต่เบื้องหลังหัวข้อข่าวในหนังสือพิมพ์ ก็ไม่มีอะไรเลวร้ายไปกว่าความเสียหายจากอาชญากรรม และการจู่โจมที่ไม่รุนแรงมากนัก
กอญสกอวอลา
กอญสกอวอลา (Końskowola, ) เป็นหมู่บ้านที่ตั้งอยู่ทางทิศตะวันออกเฉียงใต้ของประเทศโปแลนด์ มีประชากร 2,188 คน
ประเทศเวเนซุเอลาในโอลิมปิกฤดูหนาว 2014
ประเทศเวเนซุเอลา เข้าร่วมแข่งขันกีฬาโอลิมปิกฤดูหนาว ครั้งที่ 22 ค.ศ. 2014 (พ.ศ. 2557) ที่เมืองโซชี ประเทศรัสเซีย ระหว่างวันที่ 7-23 กุมภาพันธ์ พ.ศ. 2557 คณะกรรมการโอลิมปิกเวเนซุเอลาเป็นตัวแทนประเทศเวเนซุเอลาในการส่งนักกีฬาเข้าร่วมแข่งขันทั้งหมดจำนวน 1 คน ใน 1 ชนิดกีฬา
สกีลงเขา
ผลการแข่งขันดังนี้ :
คาราชิซูเกะ
คาราชิซูเกะ เป็นผักดองชนิดหนึ่งในประเทศญี่ปุ่น คล้ายกับคาซูซูเกะซึ่งเป็นอาหารดองที่ทำด้วยเนื้อปลา ผักดองชนิดนี้จะถูกดองในกากสาเกคาซุ จากนั้นผสมเกลือ น้ำตาล และมิริง แล้วดองให้ผักมีรสชาติเค็ม จุดเด่นของคาราชิซูเกะคือการผสมมัสตาร์ดลงในกากสาเก
นาซุ คาราชิซูเกะ เป็นมะเขือยาวดองในมัสตาร์ดและกากสาเก ซึ่งได้รับความนิยมอย่างมาก
สูตร
สูตรมีมากมายหลายสูตรขึ้นอยู่กับพื้นที่และบุคคลที่ทำ ซึ่งสูตรนี้เป็นสูตรการดองแตงกวาที่อิงจากเว็บไซต์ Nadia
ไทมอล์ฟทาลีน
ไทมอล์ฟทาลีน (thymolphthalein) เป็นสารที่มีสูตรเคมีคือ C28H30O4 เป็นสารที่ใช้วัดความเป็นกรด-เบส ระหว่าง pH 9.3-10.5 โดยจะไม่มีสีเมื่อทดสอบด้วยสารละลายกรดและเป็นกลาง และมีสีน้ำเงินเมื่อทดสอบด้วยสารละลายเบส ไทมอล์ฟทาลีนสามารถสังเคราะห์ได้จากปฏิกิริยาฟรีเดล-คราฟส์ (Friedel–Crafts reaction) ระหว่างไทมอลกับทาลิกแอนไฮไดรด์
วัดตลิ่งชัน (อำเภอศรีสัชนาลัย)
วัดตลิ่งชัน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลศรีสัชนาลัย อำเภอศรีสัชนาลัย จังหวัดสุโขทัย
วัดตลิ่งชันตั้งวัดเมื่อ พ.ศ. 1824 และได้รับพระราชทานวิสุงคามสีมาเมื่อ พ.ศ. 1830 สันนิษฐานว่าอุโบสถน่าจะสร้างขึ้นประมาณ พ.ศ. 1826 ภายในอุโบสถมีภาพจิตรกรรมฝาผนังที่น่าจะมีอายุประมาณร้อยกว่าปี และเขียนโดยช่างชาวบ้านโดยนำสีจากธรรมชาติมาเขียนเกี่ยวกับเรื่องราวพุทธประวัติ ทศชาติชาดก มีภาพธงชาติช้างเผือกของสมัยพระบาทสมเด็จพระมงกุฎเกล้าเจ้าอยู่หัว ภาพวาดเกี่ยวกับการค้าขายในสมัยอดีต การล่องเรือมาของพ่อค้าต่างชาติโดยเรือสำเภาและภาพวาดเกี่ยวกับการแสดงดนตรีมังคละ
พระประธานในอุโบสถเป็นพระพุทธรูปสัมฤทธิ์โบราณองค์ใหญ่ ซึ่งในจังหวัดสุโขทัยมีเพียง 3 องค์ อีกสององค์คือ หลวงพ่อโต วัดเชิงคีรี อำเภอศรีสัชนาลัยและพระพุทธเรืองฤทธิ์ วัดสว่างอารมณ์วรวิหาร พระประธานในอุโบสถวัดตลิ่งชัน มีขนาดหน้าตักกว้าง 3 ศอก องค์ใหญ่เป็นอันดับ 3 เดิมเข้าใจผิดคิดว่าเป็นปูนปั้น จึงยังไม่ได้มีการขึ้นทะเบียนโบราณวัตถุ แต่จากการตรวจสอบพบว่าพระประธานองค์นี้เคยปรากฏอยู่ในช่วงที่เป็นเมืองวิเศษไชยสัตย์ ซึ่งเป็นชื่อเมืองชื่อที่ 5 ของเมืองเชลียง ก่อนเปลี่ยนมาเป็นเมืองศรีสัชนาลัย เมืองเชียงชื่น เมืองสวรรคโลก และเมืองวิเศษไชยสัตย์ ตามลำดับ ภายหลังมีพระนามว่า พระศรีเมืองวิเศษไชยสัตย์
นกกระตั้วดำหางขาว
นกกระตั้วดำหางขาว หรือ นกกระตั้วบูด้า หรือ นกกระตั้วดำบูด้า (Long-billed black cockatoo, White-tailed black cockatoo, Baudin's cockatoo, Baudin's black cockatoo; ) นกปากขอชนิดหนึ่ง ในวงศ์นกกระตั้ว (Cacatuidae)
มีขนาดโตเต็มที่ยาว 56 เซนติเมตร (22 นิ้ว) มีอายุมากที่สุด 47 ปี ในปี ค.ศ. 1996 มีระยะเวลาการฟักไข่ 30 วันเหมือนนกกระตั้วชนิดอื่น ๆ
โดยที่ชื่อสามัญและชื่อวิทยาศาสตร์  baudinii ตั้งขึ้นเพื่อเป็นเกียรติแก่นักสำรวจชาวฝรั่งเศส นิโกลาส์ บูด้า
พบกระจายพันธุ์บริเวณทางตอนใต้ของรัฐเวสเทิร์นออสเตรเลียในประเทศออสเตรเลีย
หนุมานคลุกฝุ่น (แก้ความกำกวม)
หนุมานคลุกฝุ่น สามารถหมายถึง
ชาไต้หวัน
ชาไต้หวัน (台灣茶) หมายถึงเครื่องดื่มชาที่ผลิตในไต้หวัน ที่มีชื่อเสียงที่สุดเป็นประเภทชาอูหลงและชาเปาจ่ง แต่ยังมีชาเขียวและชาแดง ประเภทต่าง ๆ ด้วย
ในการชงมักใช้ภาชนะจีนที่เรียกว่า ไก้หว่าน (蓋椀) แทนกาน้ำ
ชนิด
ชาไต้หวันมีความหลากหลายมาก ในจำนวนนั้นสิบชนิดที่มีชื่อเสียงที่สุดเป็นที่รู้จักกันว่าเป็น ชาที่มีชื่อเสียงสิบอันดับแรกของไต้หวัน (台灣十大名茶) ได้แก่
นอกจากนี้แล้ว ชานมไข่มุก ซึ่งถูกคิดค้นขึ้นมาในไต้หวันในช่วงปี 1980 ก็ได้กลายเป็นที่นิยมในต่างประเทศในช่วงต้นศตวรรษที่ 21
บาโธรี (วงดนตรี)
บาโธรี (Bathory) เป็นวงแบล็กเมทัลและไวกิงเมทัลจากเมืองวอลลิงบี (Vällingby) ประเทศสวีเดน ก่อตั้งขึ้นในปี 1983 ชื่อของวงได้นำมาจากชื่อของ อลิซาเบธ บาโธรี สตรีชั้นสูงชาวฮังการีผู้ฉาวโฉดแห่งยุคกลาง วงประกอบด้วยสมาชิกหลายคน แต่หลักที่สุดคือ ควอร์ทัน ซึ่งทำหน้าที่ทั้งร้องนำและแต่งเพลงหลัก บาโธรีได้ออกอัลบั้มสตูดิโอ 12 อัลบั้ม และอัลบั้มรวมเพลง 5 อัลบั้ม ใน 4 อัลบั้มแรกของบาโธรี ได้รับการยกย่องจากนักวิจารณ์ว่าเป็น "พิมพ์เขียวแห่งแบล็กเมทัลสายสแกนดิเนเวีย" เนื่องจากเป็นหนึ่งในวงแบล็กเมทัลสายสแกนดิเนเวียแรกๆ แต่ถึงอย่างไรก็ตามวงได้เปลี่ยนแนวเพลงในอัลบั้มที่ 5 "ฮัมเมอร์ฮาร์ท" (Hammerheart) (1990) ซึ่งก็ได้รับการยกย่องให้เป็น "ไวกิงเมทัลอัลบั้มแรก" อีกด้วย โดยได้เปลี่ยนแนวที่หลีกห่างจากลัทธิซาตาน แต่ยังคงต่อต้านศาสนาคริสต์อยู่ มีการลดเสียงแหบแห้งตามแบบฉบับเดิมของแบล็กเมทัลออกไป แล้วนำเสนอเสียงที่ปกติขึ้นร่วมถึงท่อนการโห่ร้องที่แทรกเข้ามา ลดจังหวะริฟฟ์กีตาร์ให้น้อยลง ใช้คีย์บอร์ดประกอบเสียงเอฟเฟกต์ แต่เน้นเสียงจังหวะเข้มขรึมและหนักแน่น วงยังคงเล่นเพลงแนวนี้ต่อไประหว่างยุค 90 จนถึงช่วงต้นยุค 2000 ในช่วงท้ายๆบาโธรี ได้กลับมาเล่นแนวแทรชเมทัล ในอัลบั้ม รีควีม (Requiem) (1994) และ ออกตากอน (Octagon) (1995) วงได้แตกเมื่อควอร์ทันเสียชีวิตจากโรคหัวใจวาย ในปี 2004
18
18 (สิบแปด) เป็นจำนวนธรรมชาติที่อยู่ถัดจาก 17 (สิบเจ็ด) และอยู่ก่อนหน้า 19 (สิบเก้า)
ตำรวจนครบาล
ตำรวจนครบาล (Metropolitan police) เป็นเจ้าหน้าที่ที่ดูแลในเมืองของประเทศต่างๆ รับผิดชอบในการบังคับใช้กฎหมาย ,ป้องกันเหตุร้าย ,ประสานงานตามเมือง ,ตำรวจนครบาลจะมีในประเทศ ต่อไปนี้ ไทย, สหราชอาณาจักร, ญี่ปุ่น, สหรัฐอเมริกา เป็นต้น
ต้นไม้เรดิกซ์
ตัวอย่างของ Radix Tree ในวิทยาการคอมพิวเตอร์ Radix Tree(เช่น radix trie หรือ compact prefix tree) เป็นโครงสร้างข้อมูลที่แสดงถึงพื้นที่ ที่มีการปรับแต่งพื้นที่อย่างเหมาะสมซึ่งแต่ะโหนด ที่เป็น child ที่อยู่คนเดียวจะถูกผสานเข้ากับ parent ผลที่ตามมาคือจำนวนของ Children ภายในที่อยู่ในราก radix r ของ radix Tree โดยที่ r เป็นจำนวนเต็มและยกกำลัง x ของ 2  มี X ≥ 1 ซึ่งแตกต่างจากปกติ  และมีลำดับของประกอบรวมทั้งองค์ประกอบเดียว สิ่งนี้ทำให้ radix tree มีประสิทธิ์ภาพมากขึ้นสำหรับชุดคำเล็กๆ (โดยเฉพาะชุดคำยาว) และชุดคำที่ใช้คำนำหน้ายาวๆ
บรางกอ สมิลยานิช
บรางกอ สมิลยานิช (Бранко Смиљанић; เกิดเมื่อวันที่ 27 กันยายน พ.ศ. 2500) เป็นอดีตนักฟุตบอลชาวเซอร์เบีย
ต้นไม้เรดิกซ์
ซึ่งแตกต่างจาก tree ปกติ (ซึ่งคีย์ทั้งหมดจะถูกเปรียบเทียบ ตั้งแต่เริ่มต้นจนถึงจุดที่ไม่เหมือนกัน) คีย์แต่ละโหนดจะถูกเปรียบเทียบเป็นชิ้นบิต โดยบินก้อนนั้นซึ่งจำนวนบิตในก้อนนั้น ที่โหนดนั้นคือ radix r ของ radix trie เมื่อ r เป็น 2ค่า
Radix trie จะเป็นเลขฐานสอง (กล่าวคือเปรียบเทียบส่วนที่เป็นบิต 1บิต ของโหนด) ซึ่งจะช่วยลดค่าที่เพิ่มขึ้นข้องความลึก เช่นการเพิ่มค่าสูงสุดให้กับสตริง บิตที่ไม่มีการบิดเบือน  เมื่อ r เป็นจำนวนเต็ม 2 หรือมากกว่า 4 แล้วค่า radix trie คือ r-ary trie  ซึ่งลดความลึกของ radix trie ที่ค่าใช้จ่ายของ sparseness ที่อาจจะเกิดขึ้น
การประยุกต์ใช้งาน
RadixTree  มีประโยชน์สำหรับการสร้าง Array ที่เชื่อมโยงกับคีย์ที่สามารถแสดงเป็น สตริงได้ และได้พบว่า โดยเฉพาะโปรแกรม เส้นทาง IP  ซึงมีขนาดใหญ่ และเหมาะกับองกรลำดับชั้นของที่อยู่ IP
การดำเนินการ
RadixTree  นั้นสนับสนุนการ Insertion การ Deletion และการ Searching  หลังการทำงานของทั้งหมดนี้คือ O(k) โดยที่ k คือความยาวสูงสุดของ สตริงทั้งหมด ในเซต ซึ้งความยาววัดได้ในปริมาณเท่ากับค่า radix ของ radix trie
การ Insertion
ในการแทรกสตริงเราจะค้นหาใน Tree จนกว่าเราจะไม่สามารถดำเนินการต่อได้ เมื่อถึงจุดนี้เราจะเพิ่มขอบขาออกใหม่ที่ติดป้ายกำกับไว้กับองค์ประกอบที่เหลือทั้งหมดในสตริงอินพุตหรือถ้ามีขอบการส่งออกที่ใช้ร่วมกันกับสตริงอินพุตที่เหลืออยู่เราจะแบ่งออกเป็นสองส่วน คำนำหน้า และดำเนินการต่อ ขั้นตอนการแยกนี้ทำให้แน่ใจได้ว่าไม่มีโหนดที่มีลูกมากกว่าที่มีองค์ประกอบสตริงที่เป็นไปได้
มีหลายกรณีที่แทรกอยู่ด้านล่าง แต่อาจมีอยู่มากกว่านี้ โปรดทราบว่า r แสดงถึงรากเท่านั้น สันนิษฐานว่าขอบสามารถติดฉลากด้วยสตริงที่ว่างเปล่าเพื่อยุติสตริงที่จำเป็นและรากไม่มีขอบขาเข้า (อัลกอริทึมการค้นหาที่อธิบายข้างต้นจะไม่ทำงานเมื่อใช้สายอักขระว่างเปล่า)
ในรูปจะแสดง ถึงคำว่า testเป็นคำนำหน้าของคำว่า tester ในรูปต่อมาอธิบายถึงการ Insert คำว่า team เพิ่มเข้าไปใน tree ตอนแรกที่มีคำว่า testอยุ่ก่อนจะเห็นได้ว่าจะแยกเป็นสองโหนด โดยมีคำนำหน้าที่ใช้ร่วมกันคือ te
การ Deletion
เมื่อต้องการลบสตริง x จากต้นไม้เราจะหาใบแทน x จากนั้นสมมติว่ามี x อยู่เราจะลบโหนดใบที่สอดคล้องกัน หากผู้ปกครองของโหนดใบของเรามีเด็กเพียงคนเดียวจากนั้นป้ายกำกับขาเข้าของเด็กจะถูกผนวกเข้ากับป้ายกำกับขาเข้าของผู้ปกครองและลูกจะถูกลบออก
พริทอเรีย
พริทอเรีย (Pretoria; ; ซูลู: ePitoli) เป็นหนึ่งในเมืองหลวงสามเมืองของแอฟริกาใต้ และเป็นศูนย์กลางการบริหารในประเทศแอฟริกาใต้ อยู่ในเขตจังหวัดเคาเต็ง มีจำนวนประชากรประมาณ 3 ล้านคน ประเทศแอฟริกาใต้ได้จัดลำดับเมืองหลวงออกเป็นสามเมืองได้แก่ กรุงพริทอเรีย เป็นเมืองศูนย์กลางการบริหารประเทศ และอีกสองเมืองคือ เคปทาวน์และบลูมฟอนเทน กรุงพริทอเรีย นอกจากจะเป็นเมืองหลวงของประเทศแล้ว ยังเป็นเมืองที่ศูนย์กลางธุรกิจการพาณิชย์เมืองหนึ่งของประเทศแอฟริกาใต้ เนื่องจากอยู่ในที่สูงจึงมีพายุฝนรุนแรง และหิมะตกในฤดูหนาว
โทรทัศน์ความละเอียดสูงยิ่งยวด
โทรทัศน์ความละเอียดสูงยิ่งยวด (Ultra High Definition Television) เป็นโทรทัศน์ความละเอียดสูงที่สุดที่มีบนโลกในขณะนี้ โทรทัศน์ 8K มีความละเอียดมากกว่าโทรทัศน์ความละเอียดมาตรฐานประมาณ 64 เท่า มากกว่าโทรทัศน์ความละเอียดสูง (Full HD) 16 เท่า หรือเทียบเท่าว่าวิดีโอแบบ UHDTV นี้ถ้าขนาดความยาว 5 นาทีจะต้องใช้พื้นที่เก็บมากถึง 1 เทราไบต์ (1024 GB) เป็นโทรทัศน์ที่ปัจจุบันยังไม่มีการออกอากาศในที่อื่นเนื่องจากเป็นการสิ้นเปลืองอัตราการส่งสัญญาณเป็นอย่างมาก แต่เป็นการร่วมมือกันระหว่าง BBC อังกฤษและ NHK ญี่ปุ่น ในการร่วมกันสร้างเทคโนโลยีนี้ขึ้นมา โดยทางอังกฤษหวังว่าจะใช้ในการถ่ายทอดกีฬาโอลิมปิกฤดูร้อน 2012 เป็นที่แรกในโลก (ภายหลังได้ถ่ายแบบ Full HD 1080 เนื่องด้วยปัญหาบางประการ) และญี่ปุ่นคาดว่าจะใช้ออกอากาศได้ในปี 2020 ซึ่งเรียกกล้องนี้ว่า Super-High Vision และได้นำมาจัดแสดงในงานแสดงเทคโนโลยีต่าง ๆ อย่างไรก็ตามมีการเร่งแผนพัฒนาให้เร็วขึ้น สอดคล้องกับมหกรรมฟุตบอลโลก ทำให้ญี่ปุ่นจะเป็นประเทศแรกในโลกที่จะผลักดันโทรทัศน์ 8K ให้ได้ออกอากาศภายในปี 2016 โดยเหมาะสมกับโทรทัศน์ขนาด 128 นิ้วขึ้นไป
หมู่เกาะเวอร์จินของสหรัฐอเมริกาในโอลิมปิกฤดูหนาว 2014
หมู่เกาะเวอร์จินของสหรัฐอเมริกา เข้าร่วมแข่งขันกีฬาโอลิมปิกฤดูหนาว ครั้งที่ 22 ค.ศ. 2014 (พ.ศ. 2557) ที่เมืองโซชี ประเทศรัสเซีย ระหว่างวันที่ 7-23 กุมภาพันธ์ พ.ศ. 2557 คณะกรรมการโอลิมปิกหมู่เกาะเวอร์จินของสหรัฐอเมริกาเป็นตัวแทนหมู่เกาะเวอร์จินของสหรัฐอเมริกาในการส่งนักกีฬาเข้าร่วมแข่งขันทั้งหมดจำนวน 1 คน ใน 1 ชนิดกีฬา
สกีลงเขา
ผลการแข่งขันดังนี้ :
สถาพร นาควิไลโรจน์
เป็นโดมอนแมนคนแรกของประเทศไทย (ปี ค.ศ. 1986) หลังจากนั้นได้ถ่ายแบบลงนิตยสารหลายฉบับ จนมาได้มีผลงานการแสดงเรื่องแรกจาก ภาพยนตร์เรื่อง มันเป็นอย่างนี้ได้ยังไง แสดงร่วมกับรัชนี ศิระเลิศ มีผลงานแสดงละครหลายเรื่องอย่าง อย่างละคร ปัญญาชนก้นครัว, ช่อปาริชาต, สี่แผ่นดิน, นาคราช, ในฝัน, มายา, แชมม์ชีวิต, วงศาคณาญาติ, ปราบพยศ, โก๋ตี๋กี๋หมวย, ดงดอกเหมย, อีพริ้งคนเริงเมือง, เรือนนพเก้า, ขมิ้นกับปูน, และ คลื่นชีวิต เป็นต้น
นอกจากนี้แล้วยังเป็นนักร้อง ออกผลงานอัลบั้มกับค่ายเอสพี ศุภมิตร มีผลงานอัลบั้มที่ชื่อ ต่อไปนี้ และ ได้เสีย นอกจากนั้นยังเป็นผู้จัดละครและผู้กำกับละคร เรื่องแรกคือ เรื่อง ตราบใดที่หัวใจยังเต้น
เชนวอร์ด
เชนวอร์ด (Shayne Ward) คืออัลบั้มแรกของเชน วอร์ด ผู้ชนะการประกวดรายการ เอ็กซ์-แฟ็กเตอร์ ออกจำหน่ายในสหราชอาณาจักรเมื่อวันที่ 17 เมษายน พ.ศ. 2549 ซึ่งขึ้นสู่อันดับที่ 1 ทั้งในไอร์แลนด์และสหราชอาณาจักร และได้รับการรับรองสถานะ พลาตินัม สำหรับยอดขาย 672,000 แผ่นในสหราชอาณาจักร
นอกจากความนิยมในสหราชอาณาจักรแล้ว อัลบั้มนี้ยังขึ้นชาร์ทอันดับ 1 อีกได้แก่ สหราชอาณาจักร, ไอร์แลนด์, แอฟริกาใต้, จีน, ญี่ปุ่น, มาเลเซีย, ฮ่องกง, เกาหลีใต้ และไต้หวัน ยอดขายทั่วโลก 722,000 แผ่น
รายชื่อเพลง
ซีดี เพลงปกติ
เอวีซีดี
กัปตันอเมริกาแอนด์ดิอเวนเจอร์ส
กัปตันอเมริกาแอนด์ดิอเวนเจอร์ส (Captain America and The Avengers; キャプテンアメリカアンドジアベンジャーズ) เป็นเกมตู้ที่ได้รับการพัฒนาและเผยแพร่โดยเดทาอีสต์ใน ค.ศ. 1991 เกมนี้มีตัวละครดิอเวนเจอร์สจากมาร์เวลคอมิกส์ในรูปแบบการวิวาทและการยิงแบบผจญภัยฉายด้านข้างเพื่อกำจัดเรดสกัลที่ชั่วร้าย เกมได้รับการจัดทำสู่ระบบเจเนซิส/เมกาไดร์ฟ, ซูเปอร์แฟมิคอม, เกมบอย และเกมเกียร์ ส่วนเวอร์ชันอื่นที่แตกต่างของดาตาอีสต์ได้รับการเปิดตัวสู่ระบบแฟมิคอม
รูปแบบการเล่น
เรดสกัลได้รวบรวมกองทัพของตัวร้ายที่มีพลังพิเศษและผู้ติดตามคนอื่น ๆ ในแผนการที่จะยึดครองโลก พร้อมกับการต่อสู้กับศัตรูทั่วไป ผู้เล่นยังต้องเผชิญหน้ากับคลอว์, ลีฟวิงเลเซอร์, เวิร์ลวินด์, เซนติเนล, วิซาร์ด, กริม รีปเปอร์, แมนดาริน, จักเกอร์นอท, อัลตรอน, ครอสโบนมือสังหาร และเรดสกัลในที่สุด
ฆ้อง
ฆ้องในดนตรีไทย
ฆ้อง เป็นเครื่องดนตรีไทยประเภทเครื่องตี มีหลายขนาดและประเภท บางชนิดเป็นเพียงเครื่องตีให้สัญญาณ เช่น ฆ้องกระแต ใช้ตีบอกสัญญาณเข้าเวรยาม, ฆ้องชัย ใช้ตีบอกสัญญาณในกองทัพสมัยโบราณ เป็นต้น บางท้องถิ่นเรียกว่า โหม่ง
กัปตันอเมริกาแอนด์ดิอเวนเจอร์ส
รูปแบบการเล่น
ผู้เล่นสามารถเลือกที่จะเล่นเป็นหนึ่งในสี่สมาชิกของดิอเวนเจอร์ส ได้แก่ กัปตันอเมริกา, ไอรอนแมน, ฮอว์กอาย และวิชัน ตัวละครแต่ละตัวสามารถต่อสู้ด้วยมือเปล่า, เขวี้ยงไอเทมที่เลือกเมื่ออยู่บนพื้นดิน และใช้การโจมตีพิเศษระยะไกล ตลอดจนอาวุธที่ยิงออกไปได้ (โล่ของกัปตันอเมริกา และลูกศรของฮอว์กอาย) หรือลำแสงพลังงาน (ไอรอนแมน และวิชัน) ซึ่งเป็นที่รู้จักในชื่อ "อเวนเจอร์สแอทแทค" ของตัวละครเหล่านั้น ส่วนสมาชิกอเวนเจอร์สอื่น ๆ ประกอบด้วยวอสป์, ควิกซิลเวอร์, วันเดอร์แมน และซับ-มารีเนอร์ ที่ปรากฏตัวเมื่อรวมพลังพิเศษ โดยตัวละครเหล่านั้นสามารถช่วยเหลือตัวละครของผู้เล่นได้ชั่วคราว
ฆ้อง
ฆ้องที่ใช้ในพิธีกรรมทางศาสนา
ปัจจุบัน ฆ้องถูกนำไปใช้ร่วมกับพิธีกรรมต่างๆ โดยนิยมซื้อไปถวายวัด  เพราะเชื่อกันว่าจะ ทำให้มีชื่อเสียงโด่งดัง ปัจจุบัน แหล่งผลิต ฆ้องของประเทศไทย อยู่ที่บ้านทรายมูล ตำบลทรายมูล อำเภอพิบูลมังสาหาร จังหวัดอุบลราชธานี มีมากมายหลายขนาด จัดเป็นสินค้าโอทอป ของตำบล โดย ฆ้อง จะมีโฉลก แบ่ง ตามความเชื่อของชาวอิสาน ดังนี้
กัปตันอเมริกาแอนด์ดิอเวนเจอร์ส
รูปแบบการเล่น
ฉากเกมส่วนใหญ่มีการต่อสู้แบบฉายด้านข้าง ด้วยการเคลื่อนไหวอิสระเหมือนในเกมนักสู้อาร์เคดแบบดั้งเดิม บางโอกาส ผู้เล่นทำการบินในแบบเกมบินและยิงแบบเลื่อนฉากด้านข้าง ไอรอนแมนและวิชันบินได้ด้วยตัวเอง ในขณะที่กัปตันอเมริกาและฮอว์กอายใช้เครื่องยนต์บิน
ฆ้อง
ฆ้องในวงออร์เคสตรา
ในวงออร์เคสตรา ฆ้อง หรือบางครั้งเรียกว่าแทมแทม (tam-tam มีที่มาจากภาษาจีน) มีลักษณะเป็นฆ้องแบบแบน ไม่มีระดับเสียง มีได้หลายขนาด ฆ้องสามารถให้ได้ทั้งเสียงนุ่มลึกลับ และเสียงที่ดังกร้าว ขึ้นอยู่กับวิธีการตี ตำแหน่งการตีที่ดีที่สุดอยู่ที่บริเวณโดยห่างจากจุดศูนย์กลางเล็กน้อย ไม้สำหรับตีฆ้องเป็นไม้หัวนุ่ม
กัปตันอเมริกาแอนด์ดิอเวนเจอร์ส
เวอร์ชัน
เกมอาร์เคดต้นฉบับได้รับการจำหน่ายในสองรูปแบบ เวอร์ชันหนึ่งอนุญาตให้ผู้เล่นสามารถเล่นได้พร้อมกันถึงสี่คน กับตำแหน่งของผู้เล่นแต่ละคนที่บังคับตัวละครแบบเฉพาะเจาะจง ส่วนอีกเวอร์ชันมีคุณลักษณะสำหรับผู้เล่นสองคน ซึ่งผู้เล่นสามารถเลือกตัวละครจากที่มีอยู่สี่ตัว
พอร์ตและการตลาดที่เกี่ยวข้อง
เดทาอีสต์เปิดตัวเกมเวอร์ชันประจำบ้านในอเมริกาเหนือสำหรับเซก้าเจเนซิส ที่พัฒนาร่วมกับอิสโก/โอเปราเฮาส์ เวอร์ชันนี้ได้รับการเผยแพร่ในยุโรปโดยเซก้าสำหรับเมกาไดร์ฟ เกมดังกล่าวได้รับอนุญาตในภายหลังสำหรับไมน์สเคป ซึ่งเปิดตัวพอร์ตของตัวเองของเกมอาร์เขดสำหรับระบบซูเปอร์แฟมิคอม, เกมบอย และเกมเกียร์ ทั้งนี้ รุ่นที่เผยแพร่โดยไมน์สเคปได้รับการพัฒนาโดยเรียลไทม์แอสโซซิเอทส์
เดทาอีสต์ยังเปิดตัวเกมแฟมิคอมที่แตกต่างกันในชื่อเดียวกัน เวอร์ชันแฟมิคอมเป็นเกมแพลตฟอร์มแอคชันฉายด้านข้าง ตัวละครที่เล่นได้เฉพาะในเวอร์ชันนี้คือกัปตันอเมริกาและฮอว์กอาย ภารกิจของพวกเขาคือการช่วยชีวิตวิชันและไอรอนแมนจากแมนดาริน จากนั้นก็กำจัดเรดสกัล เช่นเดียวกับพอร์ตเจเนซิส/เมกาไดร์ฟ เกมแฟมิคอมได้รับการพัฒนาในประเทศญี่ปุ่น แต่ไม่ได้เปิดตัวที่นั่น
รายการที่สามและสุดท้ายของดาตาอีสต์ในกัปตันอเมริกาแอนด์ดิอเวนเจอร์สที่ได้รับลิขสิทธิ์วิดีโอเกมคืออเวนเจอร์สอินกาแลกติกสตอร์ม ค.ศ. 1995 ซึ่งเป็นเกมต่อสู้เฉพาะระบบอาร์เคดซึ่งเป็นครั้งแรกที่แสดงคุณลักษณะตัวละครผู้ช่วยและท่าความสิ้นหวังทวีคูณ
การปรากฏอื่นในสื่อ
ตู้เกมดังกล่าวสามารถพบเห็นได้ในภาพยนตร์ตลก ค.ศ. 1994 อย่างมนต์ร็อคหัวโจกตัวแสบ
หน้าหนึ่งของการทำงานหนังสือการ์ตูนช่องฮอว์กอาย ของแมตต์ แฟรกชัน ได้ยกงานศิลปะจากเกมอาร์เคดโดยตรง
การตอบรับ
สำหรับการจารณ์เวอร์ชันเกมเกียร์ นิตยสารเกมโปรไม่สนใจเกมในฐานะ "การเลื่อนฉากที่สามารถจะลืมได้" ด้วยภาพเคลื่อนไหวและเสียงธรรมดา ๆ ส่วนนิตยสารอิเล็กทรอนิกเกมมิงมันธลี ให้คะแนน 6.4 เต็ม 10 โดยกล่าวว่า "ดำเนินไปด้วยดีในเวอร์ชันเกมเกียร์ แม้ไม่มีตัวเลือกเล่นพร้อมกันสองผู้เล่น [ตามต้นฉบับ]"
เรสเซิลเมเนีย ครั้งที่ 9
เรสเซิลเมเนีย ครั้งที่ 9 จัดในวันที่ 4 เมษายน ค.ศ.1993 ณ ซีซาร์ พาเลส เมืองลาสเวกัส รัฐเนวาด้า สหรัฐอเมริกา โดยมีจำนวนผู้เข้าชมในสนามทั้งสิ้น 16,891 คน
ไทยแลนด์ไฟฟ์ 2016
ฟุตซอล ไทยแลนด์ไฟฟ์ 2016 เป็นการแข่งขัน อุ่นเครื่อง ที่จัดขึ้น ในระหว่าง วันที่ 20-23 สิงหาคม 2559 ณ บางกอกอารีนา ประเทศไทย เพื่อเตรียมความพร้อม เข้าแข่งขันใน ฟุตซอลชิงแชมป์โลก 2016 มี ทีมเข้าร่วมการแข่งขัน 4 ทีม คือ อิหร่าน (อันดับโลกอยู่ที่อันดับ 5) คาซัคสถาน (อันดับโลกอยู่ที่อันดับ 9) ญี่ปุ่น (อันดับโลกอยู่ที่อันดับ 12) และไทย (อันดับโลกอยู่ที่อันดับ 14) ใช้ระบบการแข่งขันแบบพบกันหมด
ม็อด
ม็อด (mod) อาจหมายถึง
เบนเฮอร์
เบนเฮอร์  เป็นภาพยนตร์สุดคลาสสิกในปี พ.ศ. 2502(ค.ศ. 1959) นำแสดงโดยพระเอกขวัญใจคนทั่วโลก  ชาร์ลตัน เฮสตัน ในภาพยนตร์เรื่องนี้  ปัจจุบันจำหน่ายอยู่ตามท้องตลาด ในรูปแบบ วีซีดี (ในรูปแบบพากย์ไทยและบรรยายไทยเสียงอังกฤษ) ดีวีดี (ในรูปแบบพากย์ไทยและบรรยายไทยเสียงอังกฤษ) และบลูเรย์ (บรรยายไทยเสียงอังกฤษ) โดยส่วนใหญ่แล้วจะเป็นบรรยายไทยเสียงอังกฤษ อีกอย่าง แบบพากย์ไทยในปัจจุบันหายากแล้ว  แต่ในปัจจุบัน ในเวอร์ชันดีวีดีและบลูเรย์ ได้มีการปรับภาพคมชัดให้มากกว่าต้นฉบับเดิม แต่เป็นในรูปแบบบรรยายไทยเสียงอังกฤษ  ทั้งดีวีดี วีซีดี และบลูเรย์ จัดจำหน่ายโดย แคททาลิสท์ โดยมาจัดจำหน่ายแทน ซีวีดีอินเตอร์เนชั่นเนล ซึ่งเคยผลิตภาพยนตร์เรื่องนี้ในรูปแบบวิดีโอและวีซีดี
เรื่องย่อ
จูดา เบนเฮอร์   ต้องผจญกับทุกข์ยากแสนสาหัสเมื่อ  เมซซาล่า เพื่อนในวัยเด็กเติบโตขึ้นมาเป็นทหารของโรมันสั่งให้มาปกครองเมืองจูเดียของเยรูซาเร็ม ซึ่งในขณะนั้นเป็นเมืองที่มีความขัดแย้งกับโรมันในด้านศาสนา เพราะชาวยิวเชื่อว่าจะมีพระบุตรของพระเจ้ามาปลดปล่อยพวกเขาให้เป็นอิสระ ในขณะที่โรมันเชื่อว่าพระเจ้าคือซีซาร์ เมซซาล่าต้องการให้จูดาร์ เบนเฮอร์เข้ามาช่วยเขาปกครองชาวยิว แต่เบนเฮอร์ไม่ยอมทรยศต่อยิว ทำให้ทั้งสองกลายเป็นปรปักษ์กัน เมื่อแม่ทัพคนใหม่ถูกส่งเข้ามาปกครองเยรูซาเร็ม และได้ยกขบวนเข้าเมือง น้องสาวของเบนเฮอร์ได้ทำกระเบื้องหล่นใส่แม่ทัพโดยไม่ตั้งใจ เมซซาร่าถือโอกาสจับครอบครัวเบนเฮอร์เข้าไปขังคุก และส่งเบนเฮอร์เพื่อนเก่าของเขาไปเป็นทาสในกองทัพเรือ ตลอดเวลากว่า 5 ปีที่อยู่ในเรื่อ เบนเฮอร์ต้องทำงานอย่างหนัก แต่โชคชะตาก็พลิกผันเมื่อเบนเฮอร์ได้ช่วยแม่ทัพเรือไว้ และแม่ทัพผู้นั้นได้รับเบนเฮอร์เป็นบุตรบุญธรรม หลังจากนั้น เบนเฮอร์ได้สร้างชื่อเสียงเป็นอย่างมากในฐานะของนักแข่งรถม้าผู้ไม่เคยแพ้ใคร แม้จะมีฐานะและเกียรติยศมากมาย แต่เบนเฮอร์ก็ยังมีความทุกข์ตรมเนื่องจาก แม่และน้องสาวยังถูกขังคุกอย่างไม่รู้ชะตากรรม ในที่สุดเบนเฮอร์ก็ลาจากแม่ทัพเรือและกลับมายังเยรูซาเร็มอีกครั้ง เพื่อช่วยเหลือแม่และน้องสาวของเขา การเผชิญหน้ากับเมซซาร่าครั้งนี้ ทั้งคู่ได้ร่วมแข่งขันรถม้าอีกครั้ง โดยมีเดิมพันที่ยิ่งใหญ่ สิ่งที่เขาต้องการคือให้เมซซาร่า ชดใช้ทั้งหมด ที่สหายในวัยเด็กได้ทำกับครอบครัวของเขา...
ในภาพยนตร์เรื่องนี้ มีเนื้อหาเกี่ยวกับการถูกตรึงไม้กางเขนของพระเยซูคริสต์  ซึ่งเมื่อท่านถูกตรึงไม้กางเขนจนสิ้นพระชนม์  เลือดก็ไหลมายังพื้นดิน  ฝนก็ตก   และ แม่และน้องสาว  ได้หายจากโรคเรื้อนเป็นปลิดทิ้ง สร้างความฮือฮาให้กับคนดูอีกด้วย
รางวัลที่ได้รับ
ภาพยตร์เรื่องนี้ ได้รับรางวัลออสการ์ ถึง 11 รางวัล ซึ่งเท่ากับจำนวนรางวัลออสการ์ของภาพยนตร์เรื่อง ไททานิก และ ลอร์ดออฟเดอะริงส์: มหาสงครามชิงพิภพ (และในประวัติศาสตร์วงการภาพยนตร์ยังไม่เคยมีภาพยนตร์เรื่องใดได้รางวัลออสการ์มากกว่า 11 รางวัล) โดยได้รับรางวัลออสการ์ดังนี้
ชานมไข่มุก
ชานมไข่มุก หรือชื่อในภาษาจีนว่า เจินจูไหน่ฉา หรือ ปัวป้าไหน่ฉา  เป็นเครื่องดื่มที่คิดค้นในประเทศไต้หวันในช่วงปี 1980 ใส่ลูกกลม ๆ ที่ทำมาจากแป้งมันสำปะหลัง คนส่วนใหญ่นิยมเรียกว่า "ไข่มุก" (珍珠)
ประเภทเครื่องดื่ม
ชาไข่มุกสูตรดั้งเดิม ทำมาจากชาไต้หวันร้อน ใส่ไข่มุกที่มาจากแป้งมันสำปะหลัง (粉圓) เม็ดเล็ก ๆ นมข้นหวาน และน้ำเชื่อม (糖漿) หรือน้ำผึ้ง ต่อจากนั้นก็มีสูตรใหม่ ๆ เกิดขึ้นมากมาย แต่สิ่งที่เหมือนกันคือ ต่างก็ชื่นชอบดื่มแบบเย็นกันมากกว่าดื่มแบบร้อน มีการทดลองเปลี่ยนประเภทของชาที่ใช้อยู่ตลอดเวลา แต่เดิมเริ่มจาก ชาเขียวไข่มุก ซึ่งใช้ ชาเขียว (茉香綠茶) กลิ่นมะลิมาแทนชาแดงที่เคยใช้ เพิ่มขนาดเม็ดไข่มุกให้ใหญ่ขึ้น (波霸/黑珍珠) มีการเพิ่มรสชาติของลูกพีช และผลพลัม ต่อมามีการเพิ่มรสชาติของผลไม้หลากหลายชนิด ในบางสูตร ถึงกับตัดชาออกไป ไม่เหลือส่วนผสมของชาไว้เลย เพื่อคงรสชาติผลไม้ไว้ให้ได้มากที่สุด มีการค้นพบว่า น้ำผลไม้เหล่านี้ ทำให้ไข่มุกเปลี่ยนสี (รวมถึง "เยลลี่ชิ้นเล็ก ๆ " ในเครื่องดื่มพวกทาโฮ คล้าย ๆ เต้าฮวย) เพราะฉะนั้น จึงมีการเลือกสีของไข่มุกให้เข้ากับเครื่องดื่มผลไม้แต่ละชนิด และเพื่อให้ได้รสชาติของชาแดงร้อนหรือชาเขียวที่ดีขึ้น อาจมีการเติมผงสกัด น้ำผลไม้ เนื้อผลไม้ น้ำเชื่อม ลงไป เมื่อใส่รวมกันในกระบอกเชคเกอร์ หรือปั่นรวมกับน้ำแข็งในเครื่องปั่นรวม เพิ่มไข่มุกและส่วนผสมอื่น ๆ (อย่างเช่น วนิลลา น้ำผึ้ง น้ำเชื่อม หรือ น้ำตาล) ในตอนสุดท้าย
จนถึงวันนี้ ร้านชาไข่มุกเป็นที่นิยมอย่างมาก เช่นเดียวกับบาร์น้ำผลไม้ ในช่วงต้นของยุค 1990 บางร้านค้านิยมใช้แก้วพลาสติกฝาโดม บ้างก็มีเครื่องซีลพลาสติกให้ติดกับแก้ว วิธีการล่าสุดมีเครื่องกระบอกเชคเก้ออัตโนมัติ และซีลแน่นหนาให้มั่นใจว่าจะไม่มีการหกเลอะจนกว่าจะเจาะฝาดื่ม พร้อมกับมีหลอดขนาดใหญ่ที่ใช้ดูดไข่มุกขึ้นมาได้
ในไต้หวันทุกวันนี้ ผู้คนเรียกเครื่องดื่มชนิดนี้ว่า "เจินจู ไหน่ฉา" กันติดปาก ("zhēn zhū nǎi chá") หรือเรียกสั้น ๆ ว่า เจินไหน่ ("zhēn nǎi") คนจีนส่วนมากก็เรียกแบบนี้ แต่ชื่อภาษาอังกฤษของเครื่องดื่มชนิดนี้คือ "บับเบิล ที" หรือ "ปัวป้า ที"
ความหลากหลาย
ความหลากหลายของส่วนผสมในชาไข่มุกนั้นขึ้นอยู่กับประเภทของชา โดยส่วนมาก จะใช้ชาประเภทที่ต่างกัน เช่น ชาแดงชนิดต่าง ๆ ชาเขียว หรือแม้เต่กาแฟ ชาที่นิยมคือ ชาอูหลง และเอิร์ลเกรย์ ส่วนชามะลิก็เป็นชาที่นิยมกันมากอยู่แล้ว ชนิดอื่น ๆ ที่เป็นที่รู้จักกันคือ ยฺวิ้นเยิ้ง ค้นพบในฮ่องกง ประกอบไปด้วยชาแดงครึ่งหนึ่ง และกาแฟครึ่งหนึ่ง บ้างนิยมผสมนมลงไป หรือถ้าเป็นชาที่ชงใหม่ ๆ จะได้เป็นรสชาติของชาอ่อน ๆ มาแทน
นมที่ผสมลงไปนั้นไม่ถือว่าเป็นส่วนผสมหลัก แต่ก็พบว่าหลายสูตรใส่ผสมลงไปด้วย บางร้านใช้ครีมเทียมเป็นส่วนผสมที่ใช้แทนนม แทนที่จะใช้น้ำนมจริง ๆ เพราะชาวเอเชียตะวันออกส่วนมากแพ้น้ำตาลแล็กโทสในนม เหตุผลอื่น ๆ ก็คือ ราคาถูกกว่า หาได้ง่ายกว่า วันหมดอายุนานกว่านมแท้ ๆ ในประเทศฝั่งตะวันตก มีการใช้น้ำนมถั่วเหลืองมาผสมแทนสำหรับผู้ที่ต้องการหลีกเลี่ยงเครื่องดื่มที่มีส่วนผสมจากนมวัว สิ่งต่าง ๆ เหล่านี้ทำให้เครื่องดื่มมีรสชาติและหน้าตาต่างกันไป
นอกจากนั้น บางสูตรยังใส่รสชาติต่าง ๆ เพิ่มลงไปในชาไข่มุก ที่นิยมกันคือผลไม้ต่าง ๆ เช่น สตรอเบอร์รี แอปเปิลเขียว เสาวรส มะม่วง มะนาว แตงโม องุ่น ลิ้นจี่ ลูกพีช สับปะรด แคนตาลูป ฮั่นนี่ดิว กล้วย อาโวคาโด มะพร้าว กีวี และ ขนุน ส่วนผสมอื่น ๆ ที่ไม่ใช่ผลไม้ที่นิยม เช่น เผือก พุดดิ้ง ช็อคโกแลต กาแฟ มอคค่า บาร์เล่ย์ งา อัลมอนด์ ขิง ลาเวนเดอร์, กุหลาบ, คาราเมล และ ไวโอเล็ต ,ทุเรียน ผลไม้ที่มีรสเปรี้ยวจะนิยมในเครื่องดื่มที่ไม่ใส่นมเท่านั้น เนื่องจากกรดในน้ำผลไม้จะทำให้นมแข็งตัวตกตะกอน
ชาไข่มุกบางสูตรนำส่วนผสมแต่ละอย่างมาใส่รวมกัน หลาย ๆ ร้านชาในอเมริกา มีเมนูผสมมากมายให้ลูกค้าเลือกสรร บางร้านใส่กาแฟ หรือผสมแล้วปั่นให้ด้วย
เม็ดมันสำปะหลัง (ปัวป้า) ในชาไข่มุกให้ความรู้สึกเคี้ยวหนึบหนับ ในหลาย ๆ สูตรมีการเพิ่มส่วนผสมบางอย่างเข้าไปเพื่อเพิ่มรสชาติให้กับเครื่องดื่ม เช่น ไข่มุกสีเขียว:มีการเพิ่มรสชาเขียวเข้าไปเล็กน้อย ปรับให้เคี้ยวง่ายกว่าไข่มุกแบบเดิม เยลลี่ตัดออกเป็นชิ้นเล็ก ๆ ตัดเป็นรูปดาว รูปสี่เหลี่ยม ทำเป็นลายทาง เพิ่มสีและรสชาติต่าง ๆ เข้าไป เช่น วุ้นมะพร้าว, บุก ลิ้นจี่ หญ้า มะม่วง และ ชาเขียว การทำเป็นสีรุ้งจะใช้ผลไม้ผสมกับผงบุก ทำให้งอได้และเคี้ยวกรุบกรอบมากกว่าไข่มุกแบบเดิม ส่วน ถั่วอาซูกิ หรือ ถั่วเขียวบด รวมถึง เครื่องต่าง ๆ ที่นิยมใช้ราดหน้าขนมหวานช่วยเพิ่มรสชาติและความกลมกล่อมได้เป็นอย่างดี ในร้านชาทั่ว ๆ ไป จะมีการใส่ ว่านหางจระเข้ พุดดิ้งไข่ (คัสตาร์ดพุดดิ้ง) สาคู หรือ เผือกที่ปั้นเป็นลูกกลมชิ้นเล็ก ๆ ด้วย
ร้านชาไข่มุกส่วนใหญ่จะมีเมนูที่หลีกเลี่ยงส่วนผสมของชาหรือกาแฟ ส่วนมากจะเป็นเครื่องดื่มประเภทที่ปั่นรวมกับน้ำแข็ง เรียกว่า สโนว์ บับเบิล อาจมีการนำส่วนผสมอื่น ๆ ที่ใส่ในชาไข่มุกมาผสมรวมลงไปก็ได้ จะได้เป็นเครื่องดื่มที่มีหน้าตาเหมือนเกล็ดหิมะ แต่ความเย็นในเครื่องดื่มจะทำให้เม็ดไข่มุกแข็งตัวมากขึ้น จะทำให้ใช้หลอดดูดไม่ขึ้นและเคี้ยวลำบาก ดังนั้นการดื่มเครื่องดื่มประเภทเกล็ดหิมะใส่ไข่มุก จะต้องรีบดื่มให้ไวกว่าเครื่องดื่มประเภทชาไข่มุกธรรมดา
ในบางร้านจะใส่วุ้นมะพร้าวแทนการใส่เม็ดไข่มุกที่ทำมาจากมันสำปะหลัง เพราะมีประโยชน์มากกว่า วุ้นมะพร้าวนี้มีเส้นใยอาหารมาก มีคอเลสเตอรอลและไขมันเพียงเล็กน้อย ส่วนมากจะนิยมหั่นวุ้นมะพร้าวเป็นเส้นบาง ๆ เพื่อให้ง่ายสำหรับการใช้หลอดดูดขึ้นมา
ประวัติ
ร้านชาชุน ฉุ่ยถังในเมืองไถจง น่าจะเป็นร้านแรกที่คิดค้นเมนูชาไข่มุกขึ้นมา เมื่อปี 1988 ขณะที่กำลังประชุมอยู่นั้น คุณหลินชิ่วฮุย (ผู้จัดการฝ่ายพัฒนาผลิตภัณฑ์) ได้เทขนมหวานชิ้นเล็ก ๆ ลงไปในชา ทุกคนในห้องประชุมเห็นว่าน่าสนใจ จึงทำออกมาขาย ปรากฏว่า ยอดขายดีมาก ทำลายสถิติเครื่องดื่มชนิดอื่น ๆ บ้างก็ว่า ชาไข่มุกน่าจะมีที่มาจากร้านชาหานหลิน ที่เมืองไถหนาน ประเทศไต้หวัน ของนายถัวซ่งเหอ เขาใส่เม็ดสาคูสีขาวลงไปในชา ทำให้มันเหมือนไข่มุก เป็นที่มาของคำว่า "ชาไข่มุก" หลังจากนั้นไม่นาน หานหลินเปลี่ยนสีสาคูจากสีขาวเป็นสีดำแบบที่นิยมกันในปัจจุบัน ช่วงปี 1990 เครื่องดื่มชนิดนี้เป็นที่นิยมมากในเอเชียตะวันออก และ เอเชียตะวันออกเฉียงใต้
ช่วงเดือนมิถุนายน ปี 2012 ร้านแมคคาเฟ่ของแมคโดนัลด์ สาขาในประเทศเยอรมันและออสเตรียเริ่มจำหน่ายชาไข่มุก มีให้เลือกหลากหลายทั้งชาแดง ชาเขียว และชาขาว, เลือกได้ทั้งแบบผสมและไม่ผสมนม รวมถึงน้ำเชื่อมผลไม้รสต่าง ๆ สามารถสรรสร้างเมนูใหม่ ๆ ได้มากกว่า 250 แบบ
สุขภาพ
เมื่อก่อน เคยมีการรายงานว่า เม็ดสาคู, นมผง และน้ำเชื่อมรสผลไม้ มีส่วนผสมของสารปรุงแต่งต้องห้าม ในเดือนพฤษภาคม ปี 2011 ฟู้ดสแกนดอล ในไต้หวันตีแผ่เรื่องราวของ DEHP (สารเสริมสภาพพลาสติก) (สารเคมีพลาสติไซเซอร์ที่มีสารก่อมะเร็ง) ที่พบในสารกันบูดในเครื่องดื่มและน้ำเชื่อมรสผลไม้ต่าง ๆ ผลิตภัณฑ์เหล่านี้เป็นผลิตภัณฑ์ที่ส่งออกนอกประเทศ และใช้ในร้านชาไข่มุกทั่วโลก DEHP (สารเสริมสภาพพลาสติก) นี้มีผลกับระดับฮอร์โมนในร่างกาย ช่วงเดือนมิถุนายน ปี 2011 กระทรวงสาธารณสุขของประเทศมาเลเซีย นายเลียว เทียงไหล ประกาศให้บริษัทที่จำหน่าย "น้ำเชื่อมรสสตอเบอร์รี่" (หนึ่งในส่วนผสมที่ใช้ในชาไข่มุกบางเมนู) หยุดจำหน่ายผลิตภัณฑ์ทั้งหมด เนื่องจากทดสอบแล้วพบว่า มีสารก่อมะเร็งดังกล่าวปะปนอยู่
ในช่วงเดือนสิงหาคม ปี 2012 นักวิทยาศาสตร์จาก มหาวิทยาลัยอาเคิน (RWTH) ในประเทศเยอรมันได้ทำการวิเคราะห์ส่วนผสมของชาไข่มุกเพื่อหาสารอาจที่ก่อให้เกิดการแพ้ ผลการตรวจสอบ พบว่า มีส่วนผสมของ สไตรีน, อะซีโตฟีโนน และ สารที่ผ่านกรรมวิธีการเติมโบรมีน หนังสือพิมพ์ในประเทศเยอรมัน Rheinische Post ตีพิมพ์บทวิเคราะห์ดังกล่าว ส่งผลให้ตัวแทนในประเทศเยอรมันของทางไต้หวันต้องออกมาแถลงการณ์ กล่าวว่า จะมีการตรวจสอบอาหารทุกประเภทในไต้หวันอย่างละเอียด ต่อมา ในเดือนกันยายน องค์การอาหารและยาของไต้หวันได้ออกมาแจ้งผลการวิเคราะห์รอบสองซึ่งผ่านการควบคุมโดยองค์กรประเทศเยอรมัน พบว่า ชาไข่มุกของไต้หวันปลอดจากสารที่ก่อให้เกิดมะเร็ง ไม่พบส่วนผสมของโลหะหนัก หรือสารอื่น ๆ ที่ก่อให้เกิดอันตรายต่อร่างกายแต่อย่างใด
ในเดือนพฤษภาคม ปี 2013 องค์การอาหารและยาของไต้หวันออกแถลงการณ์เรื่อง การตรวจพบกรดมาเลอิก (สารปรุงแต่งอาหารที่ยังไม่ผ่านการรับรอง) ในอาหารบางประเภทรวมถึงเม็ดไข่มุกสาคู ทั้งนี้ หน่วยงานตรวจสอบอาหารของประเทศสิงคโปร์ได้ทำการทดสอบ และตรวจพบเจอสารดังกล่าวในเม็ดไข่มุกสาคูของบางร้านค้า และในผลิตภัณฑ์อื่น ๆ ที่มีแป้งเป็นส่วนประกอบด้วยเช่นกัน
Nepenthes × sarawakiensis
Nepenthes × sarawakiensis (ได้ชื่อตามรัฐซาราวักบนเกาะบอร์เนียว) เป็นหม้อข้าวหม้อแกงลิงลูกผสมทางธรรมชาติระหว่าง N. muluensis และ N. tentaculata เป็นพืชหายากตามพ่อแม่ของมันคือ N. muluensis ซึ่งรู้กันว่าพบได้ในภูเขาที่แยกตัวห่างไกล
เจ้าชายเฟรเดอริกที่ 1 ดยุกแห่งอันฮัลท์
เจ้าชายเฟรเดอริกที่ 1 ดยุกแห่งอันฮัลท์ ประสูติเมื่อวันที่ 29 เมษายน พ.ศ. 2374 ณ เยอรมัน เป็นพระโอรสพระองค์ที่ 3 และพระองค์แรกใน เจ้าชายเลโอโปลด์ที่ 4 ดยุกแห่งอันฮัลท์ และ เจ้าหญิงฟรีเดอริกา วิลเฮลมินาแห่งปรัสเซีย พระองค์ทรงเข้าศึกษา ณ บอนน์ และ เจนีวา ก่อนจะเข้ารับราชการทหารใน ปรัสเซีย
ในปี พ.ศ. 2406 พระองค์ทรงกลายเป็นเจ้าชายรัชทายาทแห่งอันฮัลท์ เมื่อ เจ้าชายเลโอโปลด์ที่ 4 ดยุกแห่งอันฮัลท์ พระบิดาทรงได้รับกสนเป็นผู้ปกครองดินแดนแห่งอันฮัลท์
ดยุกแห่งอนฮัลท์
เจ้าชายเฟรเดอริก กลายเป็นดยุกแห่งอันฮัลท์ เมื่อปี พ.ศ. 2414
เสกสมรส
พระองค์ทรงเสกสมรสกับ เจ้าหญิงอ็องตัวแน็ตแห่งซัคเซิน-อัลเทนบูร์ก เมื่อวันที่ 22 เมษายน พ.ศ. 2397 ณ เมืองอัลเทนบูร์ก เนื่องจากพระบิดาพระมารดาทรงเห็นว่า เจ้าชายเฟรเดอริกที่ 1 ดยุกแห่งอันฮัลท์ ทรงมีฐานะร่ำรวยมาก และในวันเสกสมรสนั้น พระองค์และพระชายามีในรับเหรียญเกียรติยศ และเจ้าหญิงอ็องตัวแน็ตได้รับพระราชทานพระอิสริยยศเป็น ดัชเชสแห่งอันฮัลท์ พระชายา ทั้ง 2 มีพระบุตรร่วมกันดังนี้
กีฬาสเกตบอร์ดในโอลิมปิกฤดูร้อน 2024 – รอบคัดเลือก
กีฬาสเกตบอร์ดในโอลิมปิกฤดูร้อน 2024 – รอบคัดเลือก เป็นการแข่งขันกีฬาสเกตบอร์ดเพื่อคัดเลือกนักกีฬาสเกตบอร์ดทั้งหมด 88 คนที่มาจากคณะกรรมการโอลิมปิกแห่งชาติของตน ซึ่งเพิ่มขึ้น 10 เปอร์เซ็นต์จากจำนวนนักกีฬาในโตเกียว 2020 (80) คณะกรรมการโอลิมปิกแห่งชาติแต่ละแห่งสามารถเข้าร่วมแข่งขันสเกตบอร์ดได้สูงสุด 12 คน (6 คนสำหรับแต่ละเพศ) ทั้งในรายการสตรีทและพาร์ก ประเทศเจ้าภาพ ฝรั่งเศสได้รับสำรองโควต้าไว้ 4 ตำแหน่งสำหรับแต่ละรายการ ในขณะสคณะกรรมการโอลิมปิกแห่งชาติที่มีสิทธิ์ผ่านการเชิญของคณะกรรมการไตรภาคีซึ่งสนใจที่จะให้นักสเกตบอร์ดแข่งขันกันที่ปารีส 2024 จะมีสิทธิ์ในจำนวนที่เท่ากัน ในการลงทะเบียนเพื่อเข้าแข่งขันชิงโตวต้าที่ได้รับจากกฎสากล นักกีฬาจะต้องจบการแข่งขันใน 50 อันดับแรกของการแข่งขันสเกตบอร์ดของตนตามลำดับในการจัดอันดับสเกตบอร์ดโลกโอลิมปิก (OWSR) เมื่อสิ้นสุดระยะเวลาการคัดเลือก
นักสเกตบอร์ดที่เหลือจะเปิดโอกาสให้สำรองโควต้าผ่านการจัดอันดับสเกตบอร์ดโลกโอลิมปิกทุกสองปีที่จัดทำโดย สเกตโลก กรอบการคัดเลือกจะเริ่มในวันที่ 22 มิถุนายน ค.ศ. 2022 และจะสรุปในอีก 2 ปีต่อมา (23 มิถุนายน ค.ศ. 2024) โดยรายชื่ออย่างเป็นทางการของนักสเกตบอร์ดที่แข่งขันกันเพื่อชิงชัยในการแข่งขันจะเผยแพร่หลังวันสิ้นสุด 1 วัน
คูกิจะ
คูกิจะ (茎茶, แปลว่า "ชาลำต้น") เป็นชาเขียวของญี่ปุ่นประเภทหนึ่ง อาจเรียกอีกอย่างว่า โบวจะ (棒茶) แปลว่า "ชาแท่ง"
ทำมาจากส่วนผสมของยอดชา ก้านใบชา และยอดใหม่จากต้นชา ทำขึ้นมาจากส่วนที่ถูกเอาออกระหว่างกระบวนการทำเซ็นจะ เช่นเดียวกับเมจะ และ โคนาจะ
เนื่องจากความไม่สมดุลอย่างมากระหว่างอุปสงค์และอุปทาน ราคาจึงต่ำและถูกเรียกว่าเป็นสินค้าชั้น 2 แต่ส่วนประกอบรสหวาน อูมามิ และกลิ่นหอมนั้น กลับได้จากลำต้นมากกว่าจากใบ
คูกิจะที่ทำจากเกียวกูโระหรือใบชาเซ็นจะคุณภาพสูงมีชื่อเรียกเฉพาะว่า คาริงาเนะ (雁ヶ音) และ ชิราโอเระ (白折)
วิธีการชงและเวลาในการสกัดจะเหมือนกับที่ทำจากใบชา แม้ว่าจะสีของน้ำจะอ่อน แต่ก็มีรสชาติและกลิ่นที่สดชื่น และมีลักษณะเฉพาะคือรสอูมามิที่เข้มข้นเพราะมีกรดอะมิโนจำนวนมาก
มันกย็องแด
มันกย็องแด เป็นหน่วยการปกครองของเขตมันกย็องแด กรุงเปียงยาง และเป็นสถานที่เกิดของผู้นำคนแรกของเกาหลีเหนือ คิม อิล-ซ็อง
ประวัติ
มันกย็องแดนั้นเริ่มแรกเป็นหมู่บ้านใน จังหวัดพย็องอันใต้ และหลังจากนั้นเข้ามาอยู่ในเขตการปกครองของเปียงยางในเดือนกันยายน ปี 1959 พื้นที่นี้ล้อมรอบไปด้วยเทือกเขาหลาย ๆ ลูก ชื่อยอดเขาของที่นี่ชื่อ เขา Man'gyŏng : มันกย็อง (ในภาษาเกาหลี หมายความว่า ที่ที่สามารถดูได้เป็นหมื่นมุมมอง) เพราะว่าสามารถมองเห็นทัศนียภาพรอบ ๆ และหมู่บ้านมันกย็องแดได้
ซีเซียม-137
ซีเซียม-137 เป็นไอโซโทปกัมมันตรังสีของธาตุซีเซียม มีลักษณะเป็นโลหะอ่อน สีทองเงิน แผ่อนุภาคบีตาและรังสีแกมมา เมื่อสัมผัสจะทำลายหรือสร้างความเสียหายแก่ดีเอ็นเอของเซลล์ ส่งผลทำให้เกิดมะเร็งเม็ดเลือดขาวหรือไทรอยด์ตามมา ในธรรมชาติอาจใช้เวลาสลายตัวของซีเซียม-137 มากกว่า 100 ปี ครึ่งชีวิตของซีเซียมอยู่ที่ประมาณ 30 ปี เมื่อซีเซียมสลายตัว จะแผ่รังสีบีตาแล้วจะแปรสภาพกลายเป็นแบเรียม-137m (137mBa)
ประโยชน์
การใช้งานของสารซีเซียม-137 มีไม่มากนัก ส่วนใหญ่ใช้เป็นสารต้นกำเนิดรังสีในการรักษามะเร็ง และใช้ในเครื่องมือวัดทางอุตสาหกรรม ถ้ามีปริมาณน้อยจะใช้สำหรับปรับเทียบเครื่องมือวัดรังสีหรือใช้เป็นต้นกำเนิดรังสีแกมมาที่นำมาใช้ในการวัดความหนาแน่นของเครื่องมือเจาะสำรวจน้ำมัน
อันตราย
ในระยะสั้นหากได้รับหรือสัมผัสจะไม่ส่งผลอันตรายให้เห็นผลชัดเจน แต่สามารถเพิ่มความเสี่ยงในการเกิดโรคมะเร็งได้ ถ้าได้รับเข้าไปในร่างกายผ่านทางผิวหนังที่มีบาดแผล ผ่านการหายใจ หรือรับประทานเข้าไป ซีเซียม-137 จะเข้าไปสะสมอยู่ในเนื้อเยื่ออ่อนของอวัยวะต่าง ๆ และจะแผ่รังสีผ่านสู่อวัยวะเหล่านั้น เป็นผลให้เกิดความเสี่ยงในการเกิดโรคมะเร็งมากขึ้น
หากได้รับปริมาณรังสีต่อเนื่องเป็นระยะเวลานาน จะทำให้ผิวหนังมีอาการแสบร้อนคล้ายโดนไฟไหม้หรือน้ำร้อนลวก และจะมีอาการคลื่นไส้ถ้าได้รับปริมาณรังสีสูงมากพอ
เหตุการณ์อุบัติเหตุในไทยเมื่อเดือนมีนาคม 2566
เกิดการสูญหายของ ซีเซียม-137 จากโรงงานไฟฟ้าที่จังหวัดปราจีนบุรี ซึ่งต่อมาพบว่าถูกหลอมพร้อมกับเหล็ก แต่เมื่อเทียบกับเหตุการณ์ภัยพิบัติเชียร์โนบีลแล้ว อุบัติเหตุครั้งนี้ถือว่าสร้างความเสียหายที่เล็กกว่ามาก แต่อย่างไรก็ตามบุคคลที่ใกล้ชิดหรือพักอาศัยใกล้กับพื้นที่ใกล้เคียงจุดเกิดเหตุก็ควรเฝ้าระวังเป็นอย่างมาก
เมื่ออ้างอิงข้อมูลจากทบวงการพลังงานปรมาณูระหว่างประเทศ (International Atomic Energy Agency) ค่ารังสีส่วนเกินจากธรรมชาติที่คนทั่วไปควรได้รับไม่ควรจะเกิน 1 มิลลิซีเวิร์ต/ปี โดยในเหตุการณ์นี้ทำให้มีผู้ได้รับรังสีเกินกว่าที่คนทั่วไปควรได้รับ ซึ่งสามารถเปรียบเทียบใกล้เคียงการอยู่ในพื้นที่ที่มีรังสีต่อเนื่องเป็นเวลา 1 ปี
สุพจน์ จันทร์เจริญ
สุพจน์ จันทร์เจริญ (เกิด 13 กุมภาพันธ์ พ.ศ. 2519) ชื่อเล่น โด่ง เป็นนักร้องและนักแสดงชาวไทย อดีตสมาชิกดูโอ้ลิฟท์-ออย สังกัดอาร์เอส